**Kliment Arkadjevitsj Timirjazev** (russisk: Климент Аркадьевич Тимирязев; født 1843, død 1920) var en russisk botaniker og plantefysiologi og en viktig talsmann for evolusjonsteorien til Charles Darwin i Russland. Han er spesielt kjent for sin forskning på fotosyntesen.

Bakgrunn og utdannelse
----------------------

Timirjazev ble født den 10. maijul./ 22. mai 1843greg. som sønn av Arkadij Semjonovitsj Timirjazev som var russisk statstjenestemann og mor Adelaida Bode, opprinnelig fra England. Han var den yngste av syv søsken. Timirjazev hadde som ung privatlærer. Etter at faren pensjonerte seg fikk ikke familien lengre så gode råd, men siden Timirjazev kunne flere språk ble han oversetter for en avis.

I 1861 ble han opptatt ved universitetet i St. Petersburg, og i 1966 ble han uteksaminert fra fakultetet for fysikk og matematikk. To år senere publiserte han sin første artikkel om en metode for å studere nedbrytning av karbondioksid. Deretter reiste han utenlandsk for å forberede seg til en fremtidig stilling som professor. Han ble student hos Wilhelm Hofmeister, Robert Bunsen, Gustav Kirchhoff, Marcellin Berthelot, Hermann von Helmholtz, Jean-Baptiste Boussingault og Claude Bernard.

Da han kom tilbake til Russland i 1871, forsvarte han en doktorgrad i spektralanalyse av klorofyll. Han ble utnevnt til professor ved Petrovs landbruksakademi, hvor han ble til den ble avsluttet i 1892. I 1877 ble han også utnevnt til professor i anatomi og plantefysiologi ved Statsuniversitetet i Moskva. I sitt forskningsarbeid var han spesielt opptatt av fotosyntese og relaterte fenomener. Han var også pioner i bruken av drivhus til jordbruksforskning i Russland, som han startet tidlig i 1870-årene.

Timirjazev utviklet begrepet klorofyll ikke bare som et fysisk, men også som en kjemisk prosess som påvirkes av oksidasjonsreduksjon. I 1890 var han en av de første som hevdet eksistensen av det andre absorpsjonsbåndet til klorofyll og følgelig det andre absorpsjonsbåndet til fotosyntese. Han studerte forholdet mellom fotosyntese og intensiteten av lys i 1889. Etter 34 år med forskning på fotosyntesen publiserte han artikkelen «Den kosmiske funksjonen til den grønne plante», som han holdt en forelesning om ved Royal Society i London i 1903. For å lykkes med forskningen på fotosyntesen hadde han utviklet flere nye metoder og måleinstrumenter. Han formulerte også teorier om vanning og næring for planter.

I 1898 kom han på kant med myndighetene og ikke fortsette som fulltidsansatt ved universitetet i Moskva, men han fikk fortsette ved det botaniske laboratoriet. I 1917 fikk han igjen tilbake sin professortittel. Timirjazev var tilhenger av ideene til bolsjevikene som ledet frem til oktoberrevolusjonen.

### Darwinisme

Timirjazev var forkjemper for evolusjonsteorien til Charles Darwin i Russland. I 1877 besøkte og møtte han Darwin på Down House.

Timirjazev promoterte darwinisme i sitt arbeid og utarbeidet en russisk oversettelse av *Artenes opprinnelse*. Han var imidlertid svært kritisk til konseptet "kampen for tilværelsen" som han avviste. Han mente at det var en uheldig metafor med negative sosiale implikasjoner og mente at en burde undervise i darwinisme uten å bruke ordet «kamp».

Ved universitetet i Moskva deltok Alexander Oparin i private forelesninger med Timirjazev. Disse forelesningene om evolusjon var svært innflytelsesrike for Oparin. Han foreleste også om darwinisme fra sin leiligheten i Moskva.

Æresbevisninger
---------------

Timirjazev var medlem av Det russiske vitenskapsakademiet (siden 1890), Royal Society (1911) og Botanical Society of Scotland (1911). I tillegg var han æresprofessor for universitetet i Sankt Petersburg, Universitetet i Kharkov, University of Glasgow (1901), University of Cambridge (1909) og University of Geneva (1909).

Ettermæle
---------

T-banestasjonen Timiryazevskaya i Moskva.  Foto: Alex Fedorov 
Flere institusjoner, plasser og steder er oppkalt etter Timirjazev, blant dem:

* Akademiet *Moskovskaja selskokhoziajstvennaja akademija* – Det russiske landbruksakademiet
* Museet *Gosudarstvennyj biologitsjeskij muzej im. K. A. Timirjazeva* – Statens biologiske museum til minne om K. A. Timirjazev
* Timirjazevskaja stasjon, endestasjon for T-banelinjen Serpukhovsko–Timirjazevskaja i Moskva.
* Månekratret Timiryazev.
* Asteroiden 6082 Timiryazev.

Biografi
--------

* *The Life Of The Plant* (1958, engelsk)

Referanser
----------

1. 1 2 3   Store sovjetiske encyklopedi (1969–1978), avsnitt, vers eller paragraf Тимирязев Климент Аркадьевич, besøkt 28. september 2015[Hentet fra Wikidata]
2. ↑   Complete List of Royal Society Fellows 1660-2007, side(r) 354[Hentet fra Wikidata]
3. 1 2 3 4 5 6 7 8  "Тимирязев Климент Аркадьевич" i *Store sovjetiske ensyklopedi*
4. 1 2 3 4  Тимирязев, Климент Аркадьевич i *Brockhaus and Efron Encyclopedic Dictionary*.
5. 1 2 3 4 5  «Timiryazev, Kliment Arkadievich». Encyclopedia.com. Besøkt 22. mars 2021.
6. ↑  Chela-Flores, Julian. (2012). *The New Science of Astrobiology: From Genesis of the Living Cell to Evolution of Intelligent Behaviour in the Universe*. Springer. p. 180. ISBN 978-1-4020-2229-6 "Darwin influenced a young Russian scientist, who went to meet him in his home in Down House, near Farnborough in Kent, England. The name of the young scientist was K. A. Timiryazev (1843–1920)."
7. ↑  Timiriazev, Kliment. [1877]. "A Visit to Darwin at Down". From: *Historical note K. A. Timiriazev: A visit to Darwin, with notes by Leon Bell*. Archipelago 9 (2006): 47–58.
8. ↑  Düwell, Marcus; Rehmann-Sutter, Christoph; Mieth, Dietmar. (2008). *The Contingent Nature of Life: Bioethics and the Limits of Human Existence*. Springer. s. 348. ISBN  978-1-4020-6762-4
9. ↑  Margulis, Lynn; Matthews, Clifford; Haselton, Aaron. (2000). *Environmental Evolution: Effects of the Origin and Evolution of Life on Planet Earth*. MIT Trykk. s. 86. ISBN  0-262-63197-0

Eksterne lenker
---------------

* With Darwin at Down

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Deutsche Biographie **·** Encyclopædia Universalis **·** VIAF **·** GND **·** LCCN **·** ISNI **·** SUDOC **·** NDL **·** NKC **·** RLS **·** CiNii
 |